มีอาการปวดหลังด้านขวาเป็นมา2-3 วัน มีปัสสาวะแสบนิดๆ จะเป็นอะไรมากไหม
สวัสดีค่ะ Baifernnnnการวินิจฉัยที่เป็นไปได้-กระเพาะปัสสาวะอักเสบ เกิดจากการกลั้นปัสสาวะไว้นานๆ ทำให้ปัสสาวะที่มีเชื้อคั่งอยู่ในกระเพาะปัสสาวะนานจนเกิดการอักเสบติดเชื้อ ร่วมกับในผู้หญิงมีท่อปัสสาวะสั้นทำให้เชื้อจากภายนอกร่างกายเช่นเวลามีเพศสัมพันธ์ หรืออุจจาระ แล้วเชื้อผ่านเข้าไปยังท่อปัสสาวะขึ้นไปจนถึงกระเพาะปัสสาวะได้ มาด้วยปัสสาวะแสบขัดหรือเป็นเลือด-กรวยไตอักเสบ อาการและสาเหตุคล้ายกระเพาะปัสสาวะอักเสบ แต่มักมีไข้ หนาวสั่นร่วมด้วย อาจมีอาการปวดหลังได้-นิ่วในทางเดินปัสสาวะ อาจมีปัสสาวะเป็นเลือด ปวดท้องร้าวลงขาหรือหลังได้-กล้ามเนื้ออักเสบบริเวณหลังหากมีอาการปัสสาวะบ่อยและแสบขัด น่าจะเกี่ยวกับทางเดินปัสสาวะอักเสบการดูแลตัวเองเบื้องต้น ดื่มน้ำมากๆ ไม่กลั้นปัสสาวะ รับประทานยาแก้ปวด ยาแก้อักเสบที่ไม่ใช่สเตียรอยด์ได้ ถ้าปวดหน่วงท้องน้อยร่วมด้วย พักผ่อนควรไปพบแพทย์เพื่อตรวจปัสสาวะยืนยันการวินิจฉัยด้วยการตรวจปัสสาวะ หากพบว่ามีการติดเชื้อในทางเดินปัสสาะจะได้รับยาฆ่าเชื้อ ถ้าหากมีไข้สูงหนาวสั่น เม็ดเลือดขาวสูง อาจเป็นกรวยไตอักเสบที่ต้องฉีดยาฆ่าเชื้อในรพ.ค่ะ